Thorstein Stryken

Thorstein Stryken (født 3. desember 1900, død 21. september 1965 i Oslo) var en norsk OL-syklist og politibetjent.

Han syklet 175 km landeveisritt for Norge under Sommer-OL 1920 i Antwerpen den 13. august 1920.  Han ble nr. 41 individuelt, og var den svakeste av de fire norske deltakerne.  De individuelle tidene ble lagt sammen (addert), og Norge med Stryken fikk da den åttende beste sammenlagte tid, i det som da utgjorde lagkonkurransen.Resultatene fra dette OL er detaljert i Thorstein Stryken . Stryken var, sammen med sin bror Thomas Stryken, en av seks som ble sendt til OL etter å ha vunnet det 150 km lange Ridtet om Kongens vandrepræmie avholdt den 11. juli 1920.Ridtet om Kongens Vandrepræmie, Th. Stryken seiersherre. Den sidste uttagning til Olympiaden i Aftenposten den 13. juli 1920.  Stryken representerte Cykleklubben Ørn og ble etterhvert politibetjent ved Aker og senere Grorud politistasjon,Bisettelser i Aftenposten den 29. september 1965. med deltakelse i korporasjonsrennene på 1930-tallet for Aker Politi. Han var også underbrannmester i Grorud.

Han var sønn av Tron Thomassen (født 1851) og Marte Olsdatter (født 1861) som drev gården Stryken ved Harestua på Hadeland.Dette ifølge Folketellingen 1910. Han er ofte benevnt Th. Stryken i likhet med sin bror, syklisten Thomas Stryken (1893–1973) som vant flere nasjonale mesterskap.

 Premier 
 Kongens vandrepokal av 1918:  Seier 1920.
 Kongepokal på 100 km landevei: Seier 1919

 Referanser 

 Eksterne lenker 


Kategori:Norske landeveissyklister
Kategori:Deltakere for Norge under Sommer-OL 1920
Kategori:Syklister under Sommer-OL 1920
Kategori:Personer fra Lunner kommune